b"\n_START_ARTICLE_\nConsell d'Estat d'Espanya\n_START_SECTION_\nHist\xc3\xb2ria\n_START_PARAGRAPH_\nEl Consell d'Estat era un instrument del rei d'Espanya la finalitat del qual era debatre sobre la pol\xc3\xadtica exterior del Regne. Present ja en el regnat dels Reis Cat\xc3\xb2lics, formava part del Consell de Castella. _NEWLINE_El rei Carles I d'Espanya decid\xc3\xad crear un consell propi per als assumptes externs del Regne a causa de la gran actuaci\xc3\xb3 exterior que va marcar el seu regnat, iniciant les seves activitats el 1526, moment en el qual Soliman el magn\xc3\xadfic amena\xc3\xa7a \xc3\x80ustria. _NEWLINE_Els seus consellers no eren especialistes en lleis sin\xc3\xb3 experts en relacions internacionals, formant part entre altres Fadrique \xc3\x81lvarez de Toledo, II Duc d'Alba o Nicolau Perrenot. Els consellers eren, per tant, membres de l'alta noblesa i de l'alt clergat. Posteriorment, en temps de Felip II de Castella, de vegades el monarca no presidia els consells i, en el seu lloc envi\xc3\xa0 al seu Secretari Antonio P\xc3\xa9rez. _NEWLINE_La missi\xc3\xb3 del Consell era assessorar al Rei sobre la pol\xc3\xadtica exterior i tenia el control de les ambaixades de Viena (dinastia familiar dels \xc3\x80ustries), Roma, Ven\xc3\xa8cia, G\xc3\xa8nova, i de les principals pot\xc3\xa8ncies d'Europa: Fran\xc3\xa7a, Anglaterra i Portugal. _NEWLINE_A difer\xc3\xa8ncia del Consell de Castella, en el qual el Rei escoltava als consellers i executava les conclusions que li presentaven, en el Consell d'Estat era el mateix rei el qual exposava els punts a debatre, escoltava als seus consellers i, posteriorment, el mateix monarca prenia les decisions que havien de prendre's. _NEWLINE_Amb la Constituci\xc3\xb3 de 1812 es va crear el Consell com a \xc3\xb2rgan de control del poder del monarca, que precisava l'aprovaci\xc3\xb3 del mateix per a alguns actes. Despr\xc3\xa9s de 1904 es va convertir en \xc3\xb2rgan consultiu del poder executiu."